Jack Bjerkvik

Jack Bjerkvik (født 1949) er en norsk politiker (H) og bedriftsrådgiver.

Han vokste opp i Svolvær. Mens han gikk realskolen og gymnaset hadde han lederverv i elevråd, russestyre og Unge Høyre. Han begynte så å studere psykologi ved Universitetet i Oslo, men fikk i 1972, 22 år gammel, stillingen som fylkessekretær i Nordland Høyre. Han representerte også fylkessekretærene i Høyres sentralstyre.

Bjerkvik var medlem av Bodø bystyre 1975–1979 (se Bodø Høyre).

I 1982 flyttet han til Bergen, der han ble ansatt som fylkessekretær i Hordaland Høyre. Han fratrådte i 1988 og etablerte sin egen konsulentvirksomhet. Han ble pensjonist i 2013.

Bjerkvik har vært styreformann i Bergen Golfklubb.

 Referanser 

Kategori:Lokalpolitikere i Bergen
Kategori:Høyre-politikere i Hordaland
Kategori:Lokalpolitikere i Bodø
Kategori:Høyre-politikere i Nordland
Kategori:Personer fra Vågan kommune